
Linnavara- ja Majandusametilt

Narva Linnavalitsuse Kultuuriosakonnale

1. Asjaolud ja menetluse käik

Narva Linnavalitsuse Kultuuriosakond (edaspidi ka Kultuuriosakond) pöördus Narva Linnavalitsuse Linnavara- ja Majandusameti (edaspidi ka Linnavara- ja Majandusamet) poole taotlusega üle anda Kultuuriosakonnale tema allasutuste jaoks 59 konteinerit, nendest 12 tk -  mahuga 0,24m3, üldmaksumus 7140 krooni, ning 47 tk – mahuga 0,8 m3, üldmaksumuses  91885 krooni.

Kuna Linnavara- ja Majandusamet ei kasuta eelnimetatud vara enda vajadusteks, on otstarbekas see üle anda Kultuuriosakonnale tema  allasutuste tarbeks.

Kultuuriosakonna taotlus oli arutusel Narva Linnavalitsuse linnavarakomisjoni istungil 03.02.2010 (protokollid nr 1). Komisjon nõustus Kultuuriosakonna taotlustega ja tegi Linnavara- ja Majandusametile ülesandeks esitada 59 konteineri üleandmise otsus Narva Linnavalitsuse istungile korralduse vastuvõtmiseks.
2. Õiguslikud alused

Vastavalt kohaliku omavalitsuse korralduse seaduse § 30 lõike 1 punktile 2  linnavalitsus lahendab ja korraldab kohaliku elu küsimusi, mis volikogu määruste või  otsustega või linna põhimäärusega on pandud täitmiseks valitsusele.

Narva Linnavolikogu 21.06.2005 määruse nr 20/57 „Linnavara eeskiri“ (edaspidi Linnavara eeskiri) punktile 24 otsuse linnavara, sealhulgas linnavara 100% kulumiga, üleandmise kohta ühelt struktuuriüksuselt või linnaasutuselt teisele, võtab vastu linnavalitsus.

Linnavara eeskirja punkti 26 teise lause kohaselt linnavara üleandmine vormistatakse aktiga, milles peavad olema ära näidatud andmed üleandja ja vastuvõtja kohta, üleandmise aeg, andmed vara koosseisu ja bilansilise maksumuse kohta, vara iseloomustavad põhinäitajad, andmed vara korrashoiuga seotud kulude ja muud vajalikud andmed.

3. Otsus
Narva Linnavalitsuse Linnavara- ja Majandusametil, registrikood 75029837, anda üle ja Narva Linnavalitsuse Kultuuriosakonnal, registrikood 75024260, võtta vastu üleandmise-vastuvõtmise akti alusel 59 konteinerit, nendest 12 tk -  mahuga 0,24m3, üldmaksumusega 7 140 krooni, ning 47 tk – mahuga 0,8 m3, üldmaksumusega  91 885 krooni.
4. RAKENDUSSÄTTED

4.1. Korraldus jõustub seadusega sätestatud korras.

4.2. Narva Linnakantseleil teha korraldus teatavaks Narva Linnavalitsuse Linnavara- ja Majandusametile ning Narva Linnavalitsuse Kultuuriosakonnale.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

